Ngohe Aromatawai: Te tū i te matauenga

**Paerewa Paetae Ngā Mahi a te Rēhia 91852:** Te kōtuitui i ngā āhuatanga toi taketake o ngā mahi a te rēhia hei waihanga mahi toi motuhake

**Aronga:** Ngā Mahi a te Rēhia 3.3B v1

**Whiwhinga:** 4

**Te Horopaki**

Ko tāu nā mahi he waihanga i tētahi nekehanga motuhake hei whakaatu i te tikanga whakamahi rākau o te riri.

Māu e kōwhiri, e rangahau tētahi rākau o te riri hei tauira mō tāu ake mahi. Ka whakamātau, ka whakamahi koe i ngā nekehanga, ngā piu, ngā torotoronga o te rākau o te riri.

Ka aromatawaingia te hōhonu o ngā āhuatanga toi taketake ka whakamahia ki te waihanga nekehanga mō te rākau o te riri kua kōwhiria.

**Hei Mahi**

Rangahaua ngā tikanga whakamahi o tētahi momo rākau o te riri.

Whakamahia ngā āhuatanga toi taketake hei waihanga i tāu nekehanga motuhake, arā:

* ngā toroparawae
* ngā piu me ōna toronga
* ngā pūkenga me ngā huānga toi
* ngā tikanga whakamahi me ngā tikanga āhuru, tiaki tangata.

Puritia ngā mahi katoa ki tētahi pukamahi me tētahi ataata matihiko.

Whakaaturia tō nekehanga me ngā kōrero katoa ki te akomanga e whakaatu ai ō whakaaro hōhonu mō tāu mahi.

**Taunakitanga: Ngā Mahi a te Rēhia 91852** **Te tū i te matauenga**

|  |  |  |
| --- | --- | --- |
| **Taunakitanga mō te Paetae**  | **Taunakitanga mō te Kaiaka**  | **Taunakitanga mō te Kairangi**  |
| Ka tika te whakamahi i ngā āhuatanga toi taketake hei hanga i te mahi toi motuhake. Ka whakamahi i ngā huānga e tika ana ki te tuku whakaaro e hāngai ana ki tētahi kaupapa/horopaki rānei.*Hei tauira:**Kua whakamahia ngā tukanga, pūkenga, huānga toi taketake e tika ana mō te horopaki o te mahi.**Kua kōtuituia ngā āhuatanga toi taketake pēnei i ngā toroparawae, ngā piu (ngā karo me ngā āhai), ngā kōrero tuku iho, ngā karakia me ngā ritenga, ngā kawa me ngā tikanga.* | Ka auaha te whakamahi i ngā āhuatanga toi taketake hei hanga i te mahi toi motuhake. Ka āta whakamahi i ngā huānga e tika ana ki te whakahua whakaaro e hāngai ana ki tētahi kaupapa/horopaki. *Hei tauira:**Kua whakamāoritia ngā tukanga, pūkenga, huānga toi taketake kia hāngai tōtika ki te horopaki.**Kua kōtuituia ngā āhuatanga toi taketake pēnei i ngā toroparawae, ngā piu (ngā karo me ngā āhai), ngā kōrero tuku iho, ngā karakia me ngā ritenga, ngā kawa me ngā tikanga, tae atu ki ngā āhuatanga ao wairua kia puta ai he tirohanga mō te kaupapa.* | Ka nanakia te whakamahi i ngā āhuatanga toi taketake hei hanga i te mahi toi motuhake. Ka āta whakamahi i ngā huānga e tika ana ki te whakahua whakaaro hōhonu e hāngai ana ki tētahi kaupapa/horopaki rānei.*Hei tauira:**Kua whakawhānuitia ngā tukanga, pūkenga, huānga toi taketake kia whai take ki ngā horopaki huhua noa.**Kua kōtuituia ngā āhuatanga toi taketake pēnei i ngā toroparawae, ngā piu (ngā karo me ngā āhai), ngā kōrero tuku iho, ngā karakia me ngā ritenga, ngā kawa me ngā tikanga, tae atu ki ngā āhuatanga ao wairua kia puta ai he whakaaro/āhuatanga hou.* |